OpenLLM-France/wikimedia huggingface dataset:
# Polinomis duals continus de Hahn

En matemàtiques, els polinomis duals continus de Hahn són una família de polinomis ortogonals en l'esquema d'Askey dels polinomis ortogonals hipergeomètrics. Es defineixen en termes de funcions hipergeomètriques generalitzades per
    $S_{n}(x^{2};a,b,c)=_{3}F_{2}(-n,a+ix,a-ix;a+b,a+c;1).\$
Koekoek, Lesky i Swarttouw (2010) ofereix una llista detallada de les seves propietats.
Els polinomis estretament relacionats inclouen els polinomis duals de Hahn R$_n$(x;γ,δ,N), els polinomis continus de Hahn p$_n$(x,a,b, a, b), i els polinomis de Hahn. Tots aquests polinomis tenen q-anàlegs amb un paràmetre q addicional, com els polinomis q-Hahn Q$_n$(x;α,β, N;q), etc..
* Gràfica 3D dels polinomis duals continus de Hahn
* Gràfica 3D complexa dels polinomis duals continus de Hahn

## Relació amb altres polinomis

Els polinomis de Wilson són una generalització dels polinomis duals continus de Hahn.

## Referències

* ↑ Koekoek, Lesky i Swarttouw, 2010, p. 14.

## Bibliografia

* Hahn, Wolfgang «Über Orthogonalpolynome, die q-Differenzengleichungen genügen» (en alemany). Mathematische Nachrichten, 2, 1949, pàg. 4–34. DOI: 10.1002/mana.19490020103. ISSN: 0025-584X.
* Koekoek, Roelof; Lesky, Peter A.; Swarttouw, René F. Hypergeometric orthogonal polynomials and their q-analogues (en anglès). Berlin, New York: Springer-Verlag, 2010 (Springer Monographs in Mathematics). DOI 10.1007/978-3-642-05014-5. ISBN 978-3-642-05013-8.
* Koornwinder, Tom H.; Wong, Roderick S. C.; Koekoek, Roelof; Swarttouw, René F «Hahn Class: Definitions» (en anglès). NIST Handbook of Mathematical Functions [Cambridge University Press], 2010.

## Vegeu també

* Esquema d'Askey
# Alexandre-François Caminade

Alexandre-François Caminade (París, 1783 – París, 1862) fou un pintor francès que pintava principalment quadres de temàtica religiosa i retrats i va ser alumne de Jacques Louis David. Entre les seves obres principals destaca el retrat de Louise-Anne de Bourbon-Condé, s. XIX, Mairie de Nozières i Château de Versailles.

## Subhastades

* Àlbum de 64 dibuixos, 34,5 parell 28 cm, de diversa temàtica, en la Piasa, Hotel Drouot, 16 de juny de 2004, lot 191, no venut.
* 27 dibuixos en tres lots, núms. 171-173, diversitat temàtica, en Tajan, 15 de novembre de 2004, no venuts
# Regió pseudoautosòmica

Les regions pseudoautosomàtiques, PAR1, PAR2, són seqüències homòlogues de nucleòtids en els cromosomes X i Y.
Les regions pseudoautosòmiques reben aquest nom perquè qualsevol gen dins d'ells (fins al moment se n'han trobat almenys 29) s'hereten igual que els gens autosòmics. La regió PAR1 comprèn 2,6 Mbp dels extrems dels braços curts dels cromosomes X i Y en humans i grans simis (X i Y són 155 Mbp i 59 Mbp en total, respectivament). La regió PAR2 es troba als extrems dels braços llargs, que abasta 320 kbp.

## Herència i funció

Els mamífers mascles normals tenen dos exemplars d'aquests gens: un a la regió pseudoautosòmica del seu cromosoma Y i l'altre a la part corresponent del seu cromosoma X. Les femelles normals també posseeixen dues còpies de gens pseudoautosòmics, ja que cadascun dels seus dos cromosomes X conté una regió pseudoautosòmica. El creuament entre els cromosomes X i Y està normalment restringit a les regions pseudoautosòmiques; per tant, els gens pseudoautosòmics mostren un patró d'herència autosòmic, més que lligat al sexe. Així, les femelles poden heretar un al·lel present originalment al cromosoma Y del seu pare.
La funció d'aquestes regions pseudoautosòmiques és que permeten que els cromosomes X i Y s'aparellin i se separin correctament durant la meiosi en els homes.

## Referències

* ↑ Mangs, Helena A.; Morris, Brian «The Human Pseudoautosomal Region (PAR): Origin, Function and Future» (en anglès). Current Genomics, 8, 2, 01-04-2007, pàg. 129–136. DOI: 10.2174/138920207780368141. PMID: 18660847.
* ↑ Blaschke, Rüdiger Jörg; Rappold, Gudrun «The pseudoautosomal regions, SHOX and disease» (en anglès). Current Opinion in Genetics & Development, 16, 3, juny 2006, pàg. 233–239. DOI: 10.1016/j.gde.2006.04.004. PMID: 16650979.
* ↑ Mangs, Helena A.; Morris, Brian «The Human Pseudoautosomal Region (PAR): Origin, Function and Future». Current Genomics, 8, 2, abril 2007, pàg. 129–136. DOI: 10.2174/138920207780368141. PMID: 18660847.
* ↑ Ciccodicola, A; D'Esposito, M.; Esposito, T. [et al]. «Differentially regulated and evolved genes in the fully sequenced Xq/Yq pseudoautosomal region.» (en anglès). Human molecular genetics, 9, 3, febrer 2000, pàg. 395-401. DOI: 10.1093/hmg/9.3.395. PMID: 10655549.
# Pep Ortega

Pep Ortega (Vic, 6 d'abril de 1984) és un jugador de bàsquet català. Amb el seus 2,01 metres d'alçada, juga en la posició d'aler pivot.

## Carrera esportiva

Es va formar al plante del CB Vic i de la Unió Manresana. L'any 2001 va passar a formar part del júnior del Club Joventut Badalona, i la temporada 2002-03 va passar a formar part de l'equip B del club, competint a la lliga EBA, arribant a debutar amb el primer equip a la Copa ULEB. La temporada següent va seguir formant part del segon equip fins que el mes de febrer fitxa pel Calefacciones Farho Gijón, de lliga LEB.
La temporada 2005-06 va fitxar per l'Akasvayu Vic de LEB 2, canviant de club dins la mateixa categoria a les temporades següents: Imaje Sabadell Gapsa, CAI Huesca Cosarsa i CB Prat Joventut. La temporada 2009-10 passa a jugar a LEB Or a les files del CB Sant Josep Girona. Després de dos anys a Girona fitxa pel Ford Burgos. A Burgos guanya la Copa Príncep (2013) i es proclama campió de la Lliga LEB Or (2013). L'any següent guanyaria el play-off d'ascens a la lliga Endesa (2014). Aquest èxit li permet la temporada 2014-15 fitxar pel Movistar Estudiantes de la Lliga Endesa, la màxima categoria del bàsquet nacional. Degut als pocs minuts de què disposava a l'equip madrileny en el mes de gener es desvincula del club estudiantil, però continua a la màxima categoria al passar a formar part de les files de La Bruixa d'Or Manresa fins a final de temporada.
La temporada 2015-16 creua l'Atlàntic i fitxa pel Club Trouville de la lliga uruguaia. L'aventura no dura massa temps, i en el mes d'octubre abandona Sud-amèrica i accepta l'ferta de l'Aix Maurienne – Savoie Basket de la NM1 francesa (tercera categoria) per substituir la lesió del nord-americà Vicent Bailey. En acabar el seu contracte temporal amb l'equip francès decideix tornar a Espanya i termina la temporada al Cafés Candelas Breogán de LEB Or. La temporada 2016-17 juga al CB Prat, i en acabar la temporada regular disputa els play-off d'ascens a la lliga Endesa amb el Cafés Candelas Breogán, equip en el que havia militat la temporada anterior. A l'estiu de 2017 fitxa pel SOPCC Basket de la NM2 francesa, però en el mes de febrer de la mateixa temporada torna a Catalunya per jugar novament amb un CB Prat que disputaria els play-off i lluitaria per l'ascens a la màxima categoria del bàsquet espanyol.

## Selecció nacional

L'any 2002 va ser medalla de plata amb la selecció espanyola júnior al Torneig de Mannheim. També va ser internacional a l'europeu sub18 celebrat el mateix any a Alemanya i al sub20 cel 2004 celebrat a Brno (República Txeca).

## Referències

* ↑ «El ala-pívot Pep Ortega, nuevo fichaje del Tuenti Móvil Estudiantes» (en castellà). ACB, 19-08-2014 [Consulta: 8 gener 2019]. Arxivat 9 de gener 2019 a Wayback Machine.
* ↑ Pep Ortega jugador a l'ACB
* ↑ «Pep Ortega y el regreso al futuro del utópico CB Prat» (en castellà). FEB, 07-03-2018 [Consulta: 8 gener 2019].

## Enllaços externs

* Fitxa a la FEB
# Les Champs-Géraux

Les Champs-Géraux (en bretó Maez-Geraod, gal·ló Lez Chaunt-Jéraud) és un municipi francès, situat a la regió de Bretanya, al departament de Costes del Nord. L'any 1999 tenia 960 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 860 | 943 | 934 | 961 | 943 | 960 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995- | Georges Lucas | |
# Menudo es mi padre

Menudo es mi padre és una sèrie de televisió còmica espanyola emesa per la cadena Antena 3 entre el 15 d'abril de 1996 i 1998. El 2000 la televisió portuguesa va comprar els drets d'emissió.

## Argument i repartiment

La sèrie girava entorn del dia a dia de Juan Carrasco, un taxista espanyol (El Fary), la seva dona (Kiti Mánver) i els fills de la parella: Juanvi (Daniel Guzmán i Borja Elgea), Jorge (Julián González), Marta (Olga Molina). Aquest repartiment es completava amb la sueca Vicky (Sandra Wahlbeck), que va ser el resultat d'una aventura sentimental del protagonista als països nòrdics, l'àvia Felisa (Lola Lemos) i el matrimoni propietari del bar on el protagonista es reuneix amb els seus amics, Antonio (Miguel Rellán) i Rosi (María Garralón).
Al llarg de la sèrie la família enfrontava diferents crisis, com la mort del personatge interpretat per Kiti Mánver, que portaria al taxista a mantenir una relació i finalment casar-se amb Ángeles (Gloria Muñoz).

## Curiositats

* El personatge de Juanvi, el fill major, va ser interpretat primer per Daniel Guzmán i després per Borja Elgea, els quals s'assemblen físicament.
* El Fary va amenaçar amb deixar la sèrie si no li pujaven el sou. El resultat va ser que el seu personatge es va debatre entre la vida i la mort en la sèrie, com un avís que la sèrie podia seguir sense ell.
* Rostres coneguts com a Paz Vega, Pilar López de Ayala, Víctor Clavijo, Lara de Miguel, Eva Santolaria o Alicia Bogo van fer els seus primers passos en aquesta sèrie. Altres actors que van passar per la sèrie van ser María Casal, Elena Fernández, María Adánez, Miguel Ángel Valcárcel i Blas Moya.
* En la seva primera temporada, la sèrie va aconseguir superar el 30% de share.

## Referències

* ↑ «Antena 3 cumple 25 años: recordamos 25 series que han marcado su historia (parte 1)». Fórmula TV. Noxvo Editorial [Madrid], 28-01-2015 [Consulta: 27 gener 2015].
* ↑ La televisión portuguesa compra “Menudo es mi padre”, vertele, 27 de novembre de 2000
* ↑ 'Menudo es mi padre', Nostalgia TV, espinof.com

## Enllaços externs

* Capalera #1 de Menudo es mi padre a YouTube
* Menudo es mi padre a atresplayer
* Menudo es mi padre al web de Manuel Ríos (director de la serie)
# Ribavirina

La ribavirina també coneguda com a virazole és un nucleòsid sintètic la base nitrogenada del qual és la triazolcarboxamida, que actua com a antiviral. La ribavirina es pot administrar per via oral, via tòpica i via inhalatòria.
La ribavirina inhibeix in vitro el creixement de virus tant d'ADN com de'ARN, com mixovirus, paramixovirus, arenavirus, bunyavirus, virus de l'herpes, adenovirus i Poxviridae.

## Mecanisme d'acció

La ribavirina pateix un procés de fosforilació en les cèl·lula infectada utilitzant enzims tissulars com la adenosin cinasa.
La ribavirina monofosfat inhibeix la síntesi de Fosfat de guanosina cíclic, reduint els seus nivells intracel·lulars. La ribavirina trifosfat inhibeix l'enzim mRNA-guanililtransferasa inhibint la síntesi d'ARN missatger víric i també ARN polimerasa. A altes concentracions in vitro també inhibeix la transcriptasa inversa del VIH. En el cas d'hepatitis C exerceix el seu afecte antiviral a través de diversos mecanismes, entre ells mutagénesi letal.

## Reaccions adverses

La ribavirina pot produir anèmia macrocítica, alteracions neurològiques i gastrointestinals. Per via inhalatòria pot produir irritació conjuntival i erupcions cutànies. Per via intravenosa anèmia, augment de la bilirubina, ferro i àcid úric.
No es recomana durant l'embaràs per la seva capacitat teratogènica.

## Indicacions

* Grip: Per via inhalatòria en la grip de menys de 24 hores d'evolució en persones d'alt risc, en disminuir les complicacions pulmonars.
* Virus sincicial respiratori: En la bronquiolitis infantil del VSR en la seva fase inicial, en general només en casos més greus
* Febre de Lassa.
* Hepatitis C: Juntament amb interferó pegilat alfa-2a o alfa-2b.

## Referències

* ↑ «Rebetol». Arxivat de l'original el 2003-12-20. [Consulta: 9 juny 2020].
* 1 2 «Ribavirin Monograph for Professionals» (en anglès). [Consulta: 9 juny 2020].
* ↑ «Plos ONE», 2013.. Arxivat de l'original el 2014-11-25. [Consulta: 9 juny 2020].
* ↑ «Copedgus». FDA.gov.
* ↑ Paeshuyse, Jan; Dallmeier, Kai; Neyts, Johan «Ribavirin for the treatment of chronic hepatitis C virus infection: a review of the proposed mechanisms of action» (en anglès). Current Opinion in Virology, 1, 6, 01-12-2011, pàg. 590–598. DOI: 10.1016/j.coviro.2011.10.030. ISSN: 1879-6257.
# Alejandro Alfaro Ligero

Alejandro Alfaro (La Palma del Condado, 23 de novembre de 1986) va ser futbolista andalús que ocupà la posició de migcampista.

## Trajectòria esportiva

Format al planter del Sevilla FC, és un dels jugadors més destacats del filial sevillista a mitjans de la dècada. A la campanya 05/06 hi debuta amb el primer equip, jugant dos partits a la primera divisió.
La temporada 06/07 en disputa 9 i marca el seu primer gol a la màxima categoria. També hi participa en la Copa de la Uefa i la Copa del Rei, competicions que guanyarien els andalusos. La temporada 07/08 hi juga dos partits amb el primer conjunt sevillista. Eixe any, el filial disputava la Segona Divisió, i el migcampista marca 7 gols en 20 partits.
L'estiu del 2008 és cedit al CD Tenerife, de la categoria d'argent. Hi qualla una gran temporada a l'equip canari: hi va jugar els 42 partits de lliga, només en un no va ser titular i va marcar 20 gols. Per rematar-ho, el conjunt tinerfeny va ascendir a Primera. La temporada 09/10, es va renovar la cessió per una altra campanya.
Entre 2010 i 2011 jugà al Sevilla Fútbol Club, entre 2011 i 2014 al RCD Mallorca i a partir de 2014 al Real Valladolid Club de Fútbol

## Enllaços externs

* Fitxa del jugador
# Parwan

* Aquest article tracta sobre sobre la població de l'Afganistan. Si cerqueu el riu de l'Índia, vegeu «Paruan».
Parwan o Farwan és una antiga vila de l'Hindu Kush a l'actual Afganistan, província de Parwan (de la qual la capital és Charikar). Prop de l'antiga vila s'aixeca avui dia el poblet de Jabal al-Siraj a 3.751 metres d'altura no gaire lluny del lloc on s'uneixen el Panj (Pandjshir) i el Ghurband.
Es pensa que podria ser l'antiga Alexandria Paropamisos o Alexandria del Caucas o Alexandria Kapisa. Fou conquerida pels àrabs el 792 i formà part de la província de Bamiyan. Els gaznèvides hi van encunyar moneda, ja que hi havia unes mines de plata a la vall del Panjshir o Pandjshir.
Els mongols dirigits pel general Chigi-qutuqu hi foren derrotats per Djalal al-Din Manguberti el 1221; hi ha dubtes sobre si el Parwan de la batalla fou realment aquesta vila o una altra amb el mateix nom.
Una altra batalla s'hi va lliurar el 1840 a la primera guerra anglo-afganesa quan no quedava ningú al poble. El 1937 es va establir una fàbrica tèxtil a Djabal al-Siradj.
# Prelà

Prelà (en ligur Prelà) és un comune italià, situat a la regió de la Ligúria i a la província d'Imperia. El 2015 tenia 503 habitants.

## Geografia

Té una superfície de 14,8 km² i les frazioni de Casa Carli, Canneto, Costiolo, Molini (capital), Praelo, Tavole, Valloria i Villatalla. Limita amb Borgomaro, Carpasio, Dolcedo, Montalto Ligure i Vasia.

## Evolució demogràfica

* Gràfica d'evolució de Prelà entre 1861 i 2011
* Font: ISTAT

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat al 31 desembre 2015». Arxivat de l'original el 2 de maig 2017. [Consulta: 16 d’abril 2017].
# Ribbeïta

La ribbeïta és un mineral de la classe dels silicats, que pertany al grup de la leucofenicita. Rep el seu nom en honor de Paul Hubert Ribbe (1935-2017), professor de mineralogia a la Virginia Polytechnic Institute and State University, a Blacksburg, Virgínia, i investigador d'estructures cristal·lines.

## Característiques

La ribbeïta és un silicat de fórmula química Mn2+ 5(SiO₄)₂(OH)₂. Va ser aprovada com a espècie vàlida per l'Associació Mineralògica Internacional l'any 1985. Cristal·litza en el sistema ortoròmbic. La seva duresa a l'escala de Mohs és 5.
Segons la classificació de Nickel-Strunz, la ribbeïta pertany a «9.AF - Nesosilicats amb anions addicionals; cations en [4], [5] i/o només coordinació [6]» juntament amb els següents minerals: sil·limanita, andalucita, kanonaïta, cianita, mullita, krieselita, boromullita, yoderita, magnesiostaurolita, estaurolita, zincostaurolita, topazi, norbergita, al·leghanyita, condrodita, reinhardbraunsita, kumtyubeïta, hidroxilcondrodita, humita, manganhumita, clinohumita, sonolita, hidroxilclinohumita, leucofenicita, jerrygibbsita, franciscanita, örebroïta, welinita, el·lenbergerita, sismondita, magnesiocloritoide, ottrelita, poldervaartita i olmiïta.

## Formació i jaciments

Va ser descoberta a la mina Kombat, situada a la localitat homònima del districte de Grootfontein, a la regió d'Otjozondjupa, Namíbia. També ha estat descrita en diversos indrets del Japó, Romania, Rússia, Suïssa i a l'estat de Nova Jersey, als Estats Units.

## Referències

* ↑ «Ribbeite» (en anglès). Mindat. [Consulta: 12 octubre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 12 octubre 2017].
# Ricardo Clark

Ricardo Clark és un futbolista dels Estats Units. Va començar com a futbolista a l'AFC Lightning.
# Parviz Broumand

Parviz Broumand (Teheran, 11 de setembre de 1972) fou un futbolista iranià de la dècada de 1990.
Fou internacional amb la selecció de futbol de l'Iran amb la qual participà a la Copa del Món de futbol de 1998. Pel que fa als clubs destacà a Esteghlal, Rah Ahan.

## Referències

* ↑ Perfil a teammelli.com
* ↑ Parviz Broumand a National-Football-Teams.com (anglès)
# Ghost Adventures

Ghost Adventures és un programa de documentals protagonitzat per tres parapsicòlegs: Zak Bagans, Nick Groff i Aaron Goodwin emès pel canal anglès Travel Channel.
Introducció Obertura: (narrat per Zak Bagans)
(Preàmbul: Algunes persones creuen en els fantasmes. Algunes persones no ho fan.)
| « | Hi ha coses en aquest món que mai anem a entendre completament. Volem respostes. Hem treballat anys per construir la nostra credibilitat; la nostra reputació. Treballant al costat de la majoria dels professionals de renom en el camp; captura de la prova pionera del paranormal. Aquesta és la nostra prova; la nostra Ghost Adventures. | » |

## Referències

* ↑ White, Bryan. «Interview with Ghost Adventures' Zak Bagans!». Cinema Suicide Entertainment, 13-06-2008.

## Enllaços externs

* Mannen, Scott; Karen Frazier. «Fear No Evil». Paranormal Underground. Ghost Knight Media, 01-06-2009. Arxivat de l'original el 2013-02-21. [Consulta: 24 maig 2014].
* Dempsey, John «Yudin, Travel team on 'Ghost'». Variety. Reed Business Information, 30-03-2008.
* http://www.travelchannel.com/TV_Shows/Ghost_Adventures
# Alexis Hunter

Alexis Hunter (Auckland, Nova Zelanda, 1948 -Londres, Regne Unit, 2014) fou una artista novazelandesa.
Hunter va tractar amb un punt de vista radical les normes socials de sexualització, objectivació i seducció. A Approach to Fear: Voyeurism (Aproximació a la por: voyeurisme, 1973) Hunter primer indica que farà un striptease, però després frustra les expectatives del voyeur (home) aixecant-se la faldilla llarga que du fins a tapar-se el cap. Al final de la performance, només les cames queden destapades, com si es tractés d'una peça independent d'un cos, mentre que el tors queda tot tapat per la faldilla. Per a la seva sèrie Identity Crisis (Crisi d'identitat, 1974), Hunter va demanar a alguns amics que li fessin una foto; i mentre que n'hi havia que semblaven retrats publicitaris, una d'elles, la segona per l'esquerra, era un autoretrat obra de l'artista fet en un moment en el qual passava per una fase depressiva. La sèrie en el seu conjunt mostra la distància existent entre la percepció pròpia i la percepció dels altres.

## Referències

* ↑ «FEMINISMES! Exposicions». CCCB, 2019. [Consulta: 17 desembre 2019].
# Preléstnoie

Preléstnoie - Прелестное (rus) - és un poble de l'óblast de Bélgorod, a Rússia. El 2010 tenia 892 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Addison

«Addison» té aquests significats:
# Ghost Lake

Ghost Lake és una pel·lícula de terror del 2004, protagonitzada per Tatum Adair, Timothy Prindle, Gregory Lee Kenyon, Azure Sky Decker, Chuck Franklin, Damian Maffei, Dan Metcalf, Linda Brown i Raymond Suriani. La pel·lícula va ser escrita i dirigida per Jay Woelfel i produïda per Johnnie J. Young de Young Wolf Productions.

## Argument

Amb la mort dels seus pares, Rebecca (Tatum Adair) fuig a la seva casa de camp familiar a Rushford Lake per buscar tranquil·litat. Però en comptes d'això, troba una sèrie d'esdeveniments sobrenaturals que posen a prova la seva salut i en perill les vides de tothom en la petita ciutat quan els fantasmes de diverses víctimes d'ofegaments comencen a sortir de les profunditats del llac per buscar víctimes noves.

## Al voltant de la pel·lícula

* Rushford Lake (Nova York) és un lloc real. La història del llac és també real. Les restes de dues ciutats submergides al fons del llac que va ser creat per la construcció d'una presa el 1930.
* La casa de camp de Rebecca a la pel·lícula era de fet utilitzada com l'allotjament per gairebé tot el repartiment i l'equip de rodatge. El garatge de la casa de camp era inicialment utilitzat per maquillatge i efectes, però era més tard mogut al celler de la casa.

## Enllaços externs

* Web oficial Ghost Lake Arxivat 2011-07-16 a Wayback Machine. (anglès)
# Llarga Marxa 7

El Llarga Marxa 7 (en xinès: 长征七号运载火箭), o Chang Zheng 7 en pinyin, abreviat LM-7 per a l'exportació o CZ-7 a la Xina, originalment Llarga Marxa 2F/H o Chang Zheng 2F/H, és un coet transportador de combustible liquid xinès, desenvolupat per la China Aerospace Science and Technology Corporation. Va realitzar el seu vol inaugural el 25 de juny de 2016.

## Disseny

El Llarga Marxa 7 és la variant de llançament mitjà d'una família de coets de nova generació que inclou el renovat i més pesant Llarga Marxa 5 i el coet de càrrega petit/mitjà Llarga Marxa 6. L'estructura es basa en el coet fiable i tripulat Llarga Marxa 2F. Va heretar l'etapa nucli de 3,35m de diàmetre i els coets acceleradors líquids de 2,25m de diàmetre. Mentre que l'anterior família de coets Llarga Marxa 2 utilitzava combustibles N2O4/UDMH cars i perillosos, el Llarga Marxa 7 utilitza LOX/querosè. Els motors són compartits amb el Llarga Marxa 5 i 6. L'objectiu era construir una família de coets més rendible i menys perillosa per a reemplaçar l'actual Llarga Marxa 2 i eventualment el Llarga Marxa 3. És capaç de situar una càrrega útil de 5500 kg en una òrbita heliosíncrona.
Pot utilitzar l'etapa superior Yuanzheng-1A per augmentar la càrrega útil a òrbites més energètiques i facilitar missions de múltiple ignició. El vol inaugural va utilitzar aquest tram superior.

## Llista de llançaments

| Número de vol | Data (UTC) | Zona de llançament | Càrrega útil | Òrbita | Resultat |
| 1 | 25 juny 2016 12:00 | Wenchang | Càpsula de reentrada de nova generació | LEO | Reeixit |

## Referències

* ↑ «2016年，还有哪些航天大事值得期待？ | 科学人 | 果壳网 科技有意思» (en xinès), 03-03-2016. [Consulta: 27 abril 2016]. «长征七号火箭原名长征二号F/H，最初可以看做长征二号F火箭换用YF-100和YF-115液氧煤油发动机的产物，但在实际研制中它应用了全数字化设计手段，代表了我国60年来运载火箭研制的最高水平»
* ↑ «长征七号运载火箭 (The Long March 7 Launch Vehicle)» (en xinès). baike.com. [Consulta: 3 juliol 2015].
* ↑ SINA News Sina, 19 November 2010,
* ↑ «Chang Zheng-7 (Long March-7)» (en anglès). SinoDefence. [Consulta: 2 juliol 2015].
* 1 2 «长征七号首飞成功 空间实验室任务大幕拉开» (en xinès), 25-06-2016. Arxivat de l'original el 2016-10-06. [Consulta: 25 juny 2016].